Pikkorissartitsineq Fuge og Skum\nInissianik nakkutilliissunut pikkorissartitsineq Modul 1\nKissarsuuserineq imm. 2\nSeqerngup pikkorissartitsineq Sullivinni avatangiisit pillugit suleqatigiinnut ilinniartitsineq\nKina inersimasutut ilinnarsinnaava?\n30-nik ukioqalereerpit, inuutissarsiornermullu tunngasutigut naleqquttunik misilittagaqartuullutit, sivikinnerpaamik ukiuni pingasuni piffissaq tamaat sulisarnikkut misilittaqarlutit? Taava inersimasutut ilinniartitsisarneq atorlugu allagartartaarsinnaavutit.\nInersimasunik ilinniartitsisarneq aqqutigalugu ilinniartunngorusukkuit uunnga qinnuteqassaatit, Sanaartornermik Ilinniarfik, Postboks 1001, 3911 Sisimiut. Qinnuteqarnermi ullunik killiliiffeqanngilaq, imaappoq ukioq naallugu qinnuteqartoqarsinnaavoq. Ilinniarniakkamut piumasaqaatit naammassineqarsimanissaat ajunnginnerpaajussaaq, KISIANNI piumasaqaataanngilaq, inuutissarsiornermullu tunngasutigut naleqquttunik misilittagaqarsimaneq apeqqutaalluni. Atuagarsorsimanermik sulisitsisullu naleqquttumik sivikinnerpaamik ukiunik pingasunik suliaqarlutit misilittagaqarsimaninnik allagartanik ilanngussaqassaatit.\nSanaartornermik Ilinniarfik, sungiusarfik ilinniartorlu atsioqatigeereerpata aatsaat ilinniarneq aallartinneqarsinnaavoq.\nIlinniarnerup takissusaa (sivisussusaa) Sanaartornermik Ilinniarfiup, sungiusarfiup ilinniartullu isumaqatigiissutigissavaat.\nInersimasutut ilinniartoq qanoq aningaasarsiaqartinneqassava?\nIlinniarsimanngitsut nalunaaquttaq akunnermusiallit SIK malillugu, suliffimmi sungiusarneq tamaat inersimasutut ilinniartoq sungiusarfimminit aningaasarsiaqartinneqassaaq. Inersimasutut ilinniartup atuagarsorluni ilinniarfimmiinnerani akissarsisinneqartarnissaannut inersimasutut ilinniartoq Grønlands Arbejdergiverforening taavalu Sulinermik Inuutissarsiuteqartut Kattuffiata isumaqatigiissutaat malillugit akissarsitinneqartassaaq Sanaartornermik Ilinniarfimmiit.\nNalinginnarmik ilinniartutuulli, sungiusarfik inersimasutut ilinniartup akissarsiassaanut Namminersornerullutik Oqartussanit taperneqarneq ajorpoq.\nAngalaneq, angalanermilu unnuinermi aningaasartuutit\nIlinniarfimmut atuagarsoriartornermi Sanaartornermik Ilinniarfiup billet, angalanermilu aningaasartuutit isumagissavai akilerlugillu.\nInersimasutut ilinniartoq ilinniartutuulli allatut ilinnartut iniutaanni najugaqartarpoq.\nInersimasunik ilinniartitsisarneq pillugu Namminersornerullutik Oqartussat nalunaarutaat nr. 25, 7. december 2000-imeersoq.\n> Inersimasunik ilinnartitsisarneq\nSanaartornermik Ilinniarfik - Box 1001- DK-3911 Sisimiut -